
"Резидентура бағдарламасы бойынша оқыту туралы үлгілік шарттың нысанын бекіту туралы" Қазақстан Республикасы Денсаулық сақтау министрінің 2020 жылғы 3 қарашадағы № ҚР ДСМ-178/2020 бұйрығына өзгерістер мен толықтыру енгізу туралы"
Қазақстан Республикасы Денсаулық сақтау министрінің 2026 жылғы 29 қыркүйектегі № 122 бұйрығы. Қазақстан Республикасының Әділет министрлігінде 2026 жылғы 30 қыркүйекте № 40041 болып тіркелді

      БҰЙЫРАМЫН:

      1. "Резидентура бағдарламасы бойынша оқыту туралы үлгілік шарттың нысанын бекіту туралы" Қазақстан Республикасы Денсаулық сақтау министрінің 2020 жылғы 3 қарашадағы № ҚР ДСМ-178/2020 бұйрығына (Нормативтік құқықтық актілерді мемлекеттік тіркеу тізілімінде № 21594 тіркелді) мынадай өзгерістер мен толықтыру енгізілсін:



      кіріспе мынадай редакцияда жазылсын:

      ""Халық денсаулығы және денсаулық сақтау жүйесі туралы" Қазақстан Республикасының Кодексі 222-бабының 5-тармағына сәйкес БҰЙЫРАМЫН:";



      1-тармақ мынадай редакцияда жазылсын:

      "1. Қоса беріліп отырған резидентура бағдарламасы бойынша оқыту туралы үлгілік шарттың нысаны бекітілсін.";

      көрсетілген бұйрықпен бекітілген резидентура бағдарламасы бойынша оқыту туралы үлгілік шартта:

      жоғарғы оң жақ бұрышы мынадай редакцияда жазылсын:

      Қазақстан Республикасы

      Денсаулық сақтау министрінің

      2020 жылғы 3 қарашадағы

      № ҚР ДСМ-178/2020

      бұйрығымен бекітілген

      нысан";

      1-бөлімнің 1-тармағы мынадай редакцияда жазылсын:

      "1. Осы Шарт "Халық денсаулығы және денсаулық сақтау жүйесі туралы" Қазақстан Республикасының Кодексі 222-бабының 5-тармағына сәйкес жасалды.";

      4-бөлімнің 12-тармағында:

      10) тармақша мынадай редакцияда жазылсын:

      "10) резидентура базасында тәлімгерлерге еңбекақы төлеу бойынша өтемақы төлемдерін жүзеге асыруға;";

      мынадай редакциядағы 11) тармақшамен толықтырылсын:

      "11) резидент-дәрігердің кәсіптік жауапкершілігін сақтандыру талаптарын сақтауға міндетті.".

      2. Қазақстан Республикасы Денсаулық сақтау министрлігінің Ғылым және адами ресурстар департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты ресми жарияланғаннан кейін оны Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрықты мемлекеттік тіркегеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтер ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.
	
      Қазақстан Республикасы 

Денсаулық сақтау министрі

	
А. Альназарова

